Lolland-Falsters Stifts-Tidende, 1840-03-27
hvad der vel er endnu vigtigere er, at det Selskab og den Omgang, som der ikke kan undgaaes, er af den Beskaffenhed, at det ikke kan andet end virke fordærveligt paa dem, da en stor Deel af Børnene høre til den Classe, som staaer paa det aller laveste Trin baade i intellectuel og moralsk Dannelse, som ei alene aldeles mangle Opdragelse, men endogsaa ere saa raae, ja tildeels fordærvede, at ingen Fader eller Moder, som tænker paa deres Børns Vel, ville kunne ønske disse i saadant Selskab. Kommer nu hertil at den Ureenlighed og de andre Ubehageligheder, som ere uadskillelige derfra, da er det intet Under, at de, saavidt muligt holde deres Børn borte fra Skolen. - Det var for tildeels at raade Bod paa hine Mangler, at en Real classe oprettedes (for det første paa 3 Aar), og, skjøndt den formeentlig ikke uvæsentlig bidrager hertil, da indsees det dog lettelig, at det maatte være end langt bedre, om en fuldstændig Borgerskole, aldeles afsondret fra Almueskolen, kunde organiseres, (hvormed da Realclassen kunde forenes); thi en saadan kunde udstrække sin Virksomhed til et meget større Antal, og Underviisningen blive hensigtsmæssigere, idet den kunde fordeles paa flere Classer; ligesom ogsaa Betalingen vilde blive end billigere end den nu er i Realclassen. Ved en ordentlig Borgerskole vilde der ogsaa kunde sørges for Pigebørnenes bedre Underviisning. Thi en Følge af at Borgerne ikke kunne ønske, at deres Børn skulle freqventere den nu saa kaldede Borgerskole, er, at en Deel smaae Pigeskoler findes her i Byen, i hvilke undertiden ogsaa mindre Drengebørn optages. Men hvor god end Underviisningen i qvindelige Arbeider i disse kan være, og hvor megen Flid der end anvendes ogsaa paa den ovrige Underviisning, da er det dog let begribeligt, at oeconomiske Grunde, formedelst det ringe Antal Børn, hver saadan Skole har, nøde Bestyrerinderne til at indskrænke Lærernes og Læretimernes Antal saaledes, at der ikke kan gives den ønskelige Leilighed til at lære Alt, hvad der hører til almindelig Dannelse. Dog vilde en ordentlig Borgerskole ingenlunde gjøre en god Pigeskole overflødig; men i denne kunde da Tiden anvendes ene til qvindelige Arbeider, medens de, ved at gaae nogle Timer daglig i Borgerskolen, der kunde lære det øvrige Fornødne. Ønskeligheden af at faae en saadan Borgerskole vil altsaa vel ikke kunne benægtes, men Anstødstenen for Udførelsen af denne, som for saa mange andre nyttige Foretagender, vil vel blive de Omkostninger, som en saadan Forandring jo nødvendigviis vilde medføre, da dertil behøvedes større Locale og 1 eller 2 Lærere, mere. Men det maa betænkes, at de Børn, som skulde gaae i Borgerskolen, og der nyde en fuldstændig Underviisning, burde betale en moderat Skoleløn, som, skjøndt den maatte være saa billig som muligt, dog rimeligviis ikke vilde indbringe saa ganske ubetydeligt; og Udgifterne vilde derfor vel neppe blive større, end at de kunde bæres. - Det er iøvrigt ikke her Stedet at fremsætte en detailleret Plan til Udførelsen eller Overslag over Udgifterne. Saadant vilde Skolecommissionen vist med Fornøielse meddele Communalbestyrelsen, om det maatte ønskes. Det bør endnu kun tilføies, at Regjeringen alt for henved 4 Aar siden har tilkjendegivet sit Ønske at see en Adskillelse af Borger og Almueskolevæsenet iværksat; og det kan ikke betvivles, at jo vor nu regjerende Konge med særdeles Velbehag vilde see Nykjøbings Borgere bestræbe sig for, saaledes at forbedre Byens Underviisningsvæsen.